2003/307/EY: Komission päätös, tehty 2 päivänä toukokuuta 2003, Lupinus angustifolius ja Linum usitatissimum -lajien sellaisten siementen tilapäisestä kaupan pitämisestä, jotka eivät täytä neuvoston direktiivien 66/401/ETY ja 2002/57/EY vaatimuksia (ETA:n kannalta merkityksellinen teksti) (tiedoksiannettu numerolla K(2003) 1414)



Virallinen lehti nro L 113 , 07/05/2003 s. 0005 - 0007



Komission päätös, tehty 2 päivänä toukokuuta 2003, Lupinus angustifolius ja Linum usitatissimum -lajien sellaisten siementen tilapäisestä kaupan pitämisestä, jotka eivät täytä neuvoston direktiivien 66/401/ETY ja 2002/57/EY vaatimuksia (tiedoksiannettu numerolla K(2003) 1414) (ETA:n kannalta merkityksellinen teksti) (2003/307/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY(1), sellaisena kuin se on viimeksi muutettuna direktiivillä 2001/64/EY(2), ja erityisesti sen 17 artiklan, ottaa huomioon öljy- ja kuitukasvien siementen pitämisestä kaupan 13 päivänä kesäkuuta 2002 annetun neuvoston direktiivin 2002/57/EY(3), sellaisena kuin se on viimeksi muutettuna direktiivillä 2002/68/EY(4), ja erityisesti sen 21 artiklan, sekä katsoo seuraavaa: (1) Yhdistyneessä kuningaskunnassa ei ole saatavilla sen tarpeisiin nähden riittävästi kansallisiin sääoloihin soveltuvia sinilupiininsiemeniä (Lupinus angustifolius), jotka täyttävät direktiivin 66/401/ETY vaatimukset itävyyden osalta. (2) Tämän lajin siementen kysyntää ei ole mahdollista kattaa tyydyttävästi sellaisilla muista jäsenvaltioista tai kolmansista maista tuotavilla siemenillä, jotka täyttävät kaikki direktiivissä 66/401/ETY säädetyt vaatimukset. (3) Näin ollen olisi sallittava väljemmät vaatimukset täyttävien tämän lajin siementen kaupan pitäminen Yhdistyneessä kuningaskunnassa 30 päivään kesäkuuta 2003 asti. (4) Suomessa ei ole saatavilla sen tarpeisiin nähden riittävästi kansallisiin sääoloihin soveltuvia pellavansiemeniä (Linum usitatissimum), jotka täyttävät direktiivin 2002/57/EY vaatimukset itävyyden osalta. (5) Tämän lajin siementen kysyntää ei ole mahdollista kattaa tyydyttävästi sellaisilla muista jäsenvaltioista tai kolmansista maista tuotavilla siemenillä, jotka täyttävät kaikki direktiivissä 2002/57/EY säädetyt vaatimukset. (6) Näin ollen olisi sallittava väljemmät vaatimukset täyttävien tämän lajin siementen kaupan pitäminen Suomessa 30 päivään kesäkuuta 2003 asti. (7) Lisäksi tällaisten siementen kaupan pitäminen olisi sallittava muissa jäsenvaltioissa, jotka pystyvät toimittamaan Yhdistyneelle kuningaskunnalle tai Suomelle näiden lajien siemeniä. (8) Yhdistyneen kuningaskunnan olisi toimittava koordinoijana ja varmistettava, että tämän päätöksen nojalla sallittu Lupinus angustifolius -siementen kokonaismäärä ei ylitä tässä päätöksessä vahvistettua enimmäismäärää. (9) Suomen olisi toimittava koordinoijana ja varmistettava, että tämän päätöksen nojalla sallittu Linum usitatissimum -siementen kokonaismäärä ei ylitä tässä päätöksessä vahvistettua enimmäismäärää. (10) Tässä päätöksessä säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Sallitaan tämän päätöksen liitteessä vahvistetuin edellytyksin sinilupiininsiementen (Lupinus angustifolius), jotka eivät täytä direktiivissä 66/401/ETY vahvistettuja vähimmäisvaatimuksia itävyyden osalta, kaupan pitäminen yhteisössä 30 päivään kesäkuuta 2003 asti, jos seuraavat vaatimukset täyttyvät: a) itävyyden on oltava vähintään 60 prosenttia puhtaista siemenistä; b) virallisessa etiketissä on ilmoitettava direktiivin 66/401/ETY 2 artiklan 1 kohdan Ca alakohdan d alakohdan ja 2 artiklan 1 kohdan Cb alakohdan d alakohdan mukaisesta virallisesta siemenkokeesta laaditussa selosteessa ilmoitettu itävyys; c) siemenet on saatettava ensimmäisen kerran markkinoille tämän päätöksen 3 artiklan mukaisesti. 2 artikla Sallitaan tämän päätöksen liitteessä vahvistetuin edellytyksin pellavansiementen (Linum usitatissimum), jotka eivät täytä direktiivissä 2002/57/EY vahvistettuja vähimmäisvaatimuksia itävyyden osalta, kaupan pitäminen yhteisössä 30 päivään kesäkuuta 2003 asti, jos seuraavat vaatimukset täyttyvät: a) itävyyden on oltava vähintään 70 prosenttia puhtaista siemenistä; b) virallisessa etiketissä on ilmoitettava direktiivin 2002/57/EY 2 artiklan 1 kohdan e alakohdan iv alakohdan ja 2 artiklan 1 kohdan f alakohdan iv alakohdan mukaisesta virallisesta siemenkokeesta laaditussa selosteessa ilmoitettu itävyys; c) siemenet on saatettava ensimmäisen kerran markkinoille tämän päätöksen 3 artiklan mukaisesti. 3 artikla Siementoimittajan, joka haluaa saattaa 1 ja 2 artiklassa tarkoitettuja siemeniä markkinoille, on osoitettava lupahakemus sille jäsenvaltiolle, johon kyseinen toimittaja on sijoittautunut. Kyseisen jäsenvaltion on annettava toimittajalle lupa saattaa siemenet markkinoille, paitsi a) jos sillä on riittävä syy epäillä, ettei toimittaja pysty saattamaan markkinoille sitä määrää siemeniä, jota varten se on hakenut lupaa; tai b) jos siementen, joiden kaupan pitäminen sallitaan kyseisen poikkeuksen nojalla, kokonaismäärä ylittää liitteessä vahvistetun enimmäismäärän. 4 artikla Jäsenvaltioiden on annettava toisilleen tämän päätöksen soveltamiseksi tarvittavaa hallinnollista apua. Päätöksen 1 artiklan osalta koordinoijana toimii Yhdistynyt kuningaskunta ja 2 artiklan osalta Suomi, jotta voidaan varmistaa, että sallittu kokonaismäärä ei ylitä liitteessä vahvistettuja enimmäismääriä. Kun jäsenvaltio saa 3 artiklan mukaisen lupahakemuksen, sen on välittömästi ilmoitettava koordinoivalle jäsenvaltiolle määrä, jota hakemus koskee. Koordinoivan jäsenvaltion on välittömästi ilmoitettava ilmoituksen tehneelle jäsenvaltiolle, ylittyisikö enimmäismäärä, jos lupa myönnettäisiin. 5 artikla Jäsenvaltioiden on ilmoitettava viipymättä komissiolle ja muille jäsenvaltioille tämän päätöksen mukaisesti kaupan pitämistä koskevan luvan saaneiden siementen määrät. 6 artikla Tämä päätös on osoitettu kaikille jäsenvaltioille. Tehty Brysselissä 2 päivänä toukokuuta 2003. Komission puolesta David Byrne Komission jäsen (1) EYVL 125, 11.7.1966, s. 2298/66. (2) EYVL L 234, 1.9.2001, s. 60. (3) EYVL L 193, 20.7.2002, s. 74. (4) EYVL L 195, 24.7.2002, s. 32. LIITE >TAULUKON PAIKKA>